Madame Nhu

Trần Lệ Xuân (født 22. august 1924 i Hanoi, død 24. april 2011 i Roma), også kjent som Madame Nhu  eller Madame Ngo Dinh Nhu, var en vietnamesisk politiker.  

Hun var født inn i en aristokratisk familie som hadde antatt fransk språk og lærte selv aldri å skrive vietnamesisk ordentlig. I 1943 ble hun gift med Ngô Đình Nhu og ble dermed svigerinne av Ngô Đình Diệm, som senere ble president i Sør-Vietnam. Ved giftemålet konverterte hun fra buddhismen og ble katolikk.«Madame Nhu», The Telegraph, 28. april 2011.

Svogeren var ugift og Madame Nhu fungerte i hans presidenttid fra 1955 som Sør-Vietnams førstedame. På grunn av dette, og ektemannens stilling som presidentrådgiver og sjef for det hemmelige politiet, fikk hun betydelig politisk makt. Hun var selverklært feminist,James S. Olson (red.): Historical Dictionary of the 1960s, Westport: Greenwood Press, 1999, s. 556. og kombinerte i sin politikk dette med moralsk puritanisme. Hun sto i spissen for den paramilitære Kvinnenes solidaritetsbevegelse, var parlamentsmedlem og fikk innført en rekke forordninger. Blant annet fikk hun forbudt utroskap, prostitusjon og skjønnhetskonkurranser, samt skilsmisse, prevensjon og abort. 

Hun brydde seg lite om politikk og samfunn utenfor de øverste, politiske sirkler. Hennes følelsesløse kommentarer til buddhistiske munker som brente seg selv til døde i protest mot regjeringen, vakte bestyrtelse også utenlands.«Madame Nhu obituary», The Guardian, 26. april 2011. Innflytelsen hun hadde, bidro til å skjerpe USAs motstand mot president Ngô Đình Diệm. 

Brødrene Ngô Đình Nhu og Ngô Đình Diệm ble drept i statskupp i november 1963, da Madame Nhu var på reise i USA for å forsvare regjeringens politikk. Etter kuppet bosatte hun seg Paris og senere i Roma, der en annen bror av hennes mann, erkebiskop Ngô Đình Thục, bodde.«Madame Nhu, Vietnam War Lightning Rod, Dies», New York Times, 26. april 2011. 

 Referanser 

 Eksterne lenker 



Kategori:Vietnamesiske politikere
Kategori:Personer fra Vietnamkrigen
Kategori:Sør-Vietnam
Kategori:Personer fra Hanoi